Sóltún , nýtt og glæsilegt hjúkrunarheimili á horni Sóltúns og Nóatúns í Reykjavík , var vígt þann 4. janúar 2002 . Á fyrri hluta ársins 2000 var undirritaður samningur til 27 ára milli Öldungs hf. og Heilbrigðis - og Tryggingamálaráðuneytisins um byggingu og rekstur nýs hjúkrunarheimilis við Sóltún . Heimilið er byggt fyrir 92 aldraða íbúa sem allir munu hafa 30 fermetra einkaherbergi með baði . Byggingunni er skipt upp í 12 lítil sambýli þar sem hvert sambýli hefur sameiginlega setustofu og aðgang að íbúðareldhúsi . Í Sóltúni verður stafrækt íbúða - og vinafélag sem lætur sig varða alla þætti í heimilishaldinu . Meginstarf starfsfólks er að annast íbúa , vaka yfir velferð þeirra og líðan . Á heimilinu verður læknis - og tannlæknisþjónusta , sjúkra - og iðjuþjálfun , nudd , slökun og heitur pottur . Einnig verður veitt hárgreiðslu - og fótaðagerðaþjónusta . Í hverri íbúð er möguleiki á síma - , sjónvarps og tölvutengingu . Íslenskir aðalaverktakar hf. sáu um byggingarframkvæmdir , Öldungur hf. um innkaup tækja og búnaðar og VA arktitektar um arkitektahönnun .